**OPIS PREDMETU ZÁKAZKY**

**Poistenie všeobecnej zodpovednosti za škodu**

* 1. **Základné informácie o poistenom**

Sme mestský podnik OLO a.s. a stabilne pôsobíme na trhu už 30 rokov. Naším poslaním je zhodnocovať odpad a zabezpečiť kvalitné služby v oblasti zberu a odvozu komunálneho a drobného stavebného odpadu. Vďaka technológii ZEVO (Zariadenie na energetické využitie odpadu) vyrábame z tepla vznikajúceho pri spaľovaní odpadu elektrickú energiu a teplo. Popri svojej hlavnej činnosti realizujeme aj doplnkové služby, ako sú dotrieďovanie odpadu vyzbieraného v systéme triedeného zberu plastov, odvoz odpadu prostredníctvom veľkokapacitných kontajnerov alebo služba OLO Taxi.

Bližšie informácie o poistenom a jeho činnosti nájdete v prílohách a na webových sídlach príslušných spoločností: [www.olo.sk](http://www.olo.sk)

* 1. **Predmet poistenia**

Poistenie zodpovednosti za škodu spôsobenú tretej osobe pri činnostiach, ktoré má poistený zapísané v obchodnom registri alebo v živnostenskom oprávnení, a škoda nastala porušením právnej povinnosti v súvislosti s ich činnosťou alebo vzťahom k iným subjektom.

Jedná sa o všeobecnú zodpovednosť v zmysle ustanovenia § 420 Občianskeho zákonníka.

* 1. **Informácie k dobe trvania poistnej zmluvy a splatnosti poistného**

**Splátky: ročné**

**Poistná doba:** 1.1.2024 – 31.12.2027 na dobu určitú (4 roky)

* 1. **Rozsah poistného krytia (poistené činnosti, limity plnenia, spoluúčasti, územný rozsah, poistné riziká)**

**Územná platnosť poistenia:** Slovenská republika, Česká republika, Maďarsko, Rakúsko, Nemecko

**Princíp poistenia:** Loss occurence, platí aj pre všetky pripoistenia

**Poistené činnosti:** (všetky v rámci výpisu z Obchodného registra SR a Živnostenského registra SR)

* činnosť organizačných a ekonomických poradcov
* opravy motorových vozidiel, poľnohospodárskych strojov a karosérií
* investorsko-inžinierska činnosť
* prenájom hnuteľného majetku
* reklamná a propagačná činnosť v rozsahu voľnej živnosti
* kúpa a predaj tovaru v rozsahu voľnej živnosti
* poskytovanie služieb v oblasti záhradníctva a údržby zelene v rozsahu voľnej živnosti
* verejná cestná nákladná doprava (VOR)
* čistiace a upratovacie práce v rozsahu voľnej živnosti /okrem deratizácie, dezinfekcie a dezinsekcie/
* elektroenergetika - výroba elektriny, dodávka elektriny, distribúcia elektriny (VOR)
* výroba tepla, rozvod tepla (VOR)
* nakladanie s odpadmi - odvoz odpadu zo špeciálnych zberných nádob zbernými vozidlami a zneškodňovanie odpadu v Spaľovni odpadu
* nakladanie s nebezpečným odpadom
* prenájom nehnuteľností spojený s poskytovaním iných než základných služieb spojených s prenájmom

|  |  |  |
| --- | --- | --- |
| **Poistné nebezpečiA** | Limit plnenia/ Sublimit plnenia (EUR) | Spoluúčasť (EUR) |
| Všeobecná zodpovednosť za škodu spôsobenú tretiemu subjektu na zdraví vrátane následnej nemajetkovej škody, zodpovednosť za škodu na veci, následná finančná škoda, regresy zdravotných poisťovní voči 3. osobám, náklady právneho zastúpenia,  | **600 000** | **500** |
| Ekologické škody | **600 000** | **5 000** |
| Zodpovednosť za chybný výrobok a vadne prevedenú prácu | **600 000** | **1 000** |
| Zodpovednosť z držby, prenájmu a nájmu nehnuteľností | **600 000** | **500**  |
| Čisté finančné škody (vrátane čistej finančnej ujmy spôsobenej vadou výrobku výrobku) | **400 000** | **2 000** |
| Zodpovednosť za škody na veciach prevzatých a veciach užívaných | **100 000** | **500** |
| Škody spôsobené nedodaním výrobku (tepla, elektrickej energie, páry, plynu, vzduchu, chlad, vody) | **200 000** | **5 000** |
| Regresy zdravotných poisťovní voči zamestnancom a regresy dávok nemocenského poistenia | **200 000** | **500** |
| Veci vnesené, odložené (veci návštev a pod.) | **15 000** | **0** |
| Zodpovednosť za veci zamestnancov (bicykle, kolobežky a pod.) | **20 000** | **0** |
| Nemajetková škoda spočívajúca v inom zásahu do prirodzených práv človeka ako ublíženie na zdraví alebo usmrtenie (osobnostná nemajetková ujma) | **50 000** | **500** |
| Krížová zodpovednosť (voči majetkovo prepojeným spoločnostiam) | **600 000** | **500** |
| Krížová zodpovednosť (medzi poistenými) | **600 000** | **500** |
| Náhrada nákladov vynaložených za účelom zabránenia vzniku a/ alebo zväčšenie rozsahu škody. | **20% hlavného limitu tzn. 120 000** | **500** |

Limit plnenia pre všeobecnú zodpovednosť za škodu vrátane ušlého zisku je pre jedno poistné obdobie dvoj (2-) násobok poistnej sumy.

**Ročný obrat spoločnosti 2022:** 36 156 236 EUR

**Počet zamestnancov k 31.12.2022:** 582

* 1. **Osobitné požiadavky a dojednania, ktoré musia byť súčasťou poistenia a jeho ceny**

**Prednosť zmluvy pred VPP, ZPP, DPP**

Dojednáva sa, že pokiaľ sú uvedené zmluvné dojednania v rozpore s priloženými VPP, ZPP alebo doložkami, potom majú tieto zmluvné dojednania prednosť pred ustanoveniami priložených VPP, ZPP alebo doložiek.

**Nedbanlivosť**

Pre prípady, keď sa aplikácia výluky z poistenia odvíja od splnenia podmienky vychádzajúce zo subjektívnej stránky konania poisteného/poistníka, ako je zavinenia alebo vedomosť poisteného o určitých skutočnostiach (napr. výluka nebezpečným softvérom, výluka škôd v dôsledku skutočnosti, o ktorej poistený/poistník mal vedieť v čase uzavretia poistnej zmluvy, a pod.), dôjde v prípade, keď je poisteným/ poistníkom právnická osoba, k aplikácii takejto výluky iba za predpokladu, že zhora uvedená podmienka bude naplnená zo strany vedenia spoločnosti. Za vedenie spoločnosti sa považuje štatutárny orgán (príp. jeho členovia) a osoby do svojich funkcií štatutárnym orgánom menované. Obdobne to platí aj na prípady krátenie poistného plnenia v súvislosti s plnením povinností ustanovených poistnú zmluvu či zákonom.

**Požadované odchylné zmluvné dojednania k rozsahu krytia**

Na rozdiel od všeobecných poistných podmienok, osobitných poistných podmienok a zmluvných dojednaní prislúchajúcich k poistnej zmluve sa dojednáva nasledovné:

**Odchylné dojednania pre poistenie zodpovednosti za škodu**

Predĺženie konca poistenia – právoplatnosť rozhodnutia

Pokiaľ o náhrade škody rozhoduje príslušný orgán, platí, že poistná udalosť nastala až dňom, kedy rozhodnutie tohto orgánu nadobudlo právoplatnosť. Do doby, kedy rozhodnutie o škode nadobudne právoplatnosť, trvá vo vzťahu k tejto škode poistná ochrana podľa tejto zmluvy bez ohľadu na dojednaný koniec poistenia.

**Čisté finančné škody – pokuty penále**

Poistenie v rámci čistých finančných škôd sa vzťahuje aj na zodpovednosť za škodu spôsobenou tretej osobe spočívajúcu v pokute či penále, ktoré bolo uložené tretej osobe v dôsledku konania poisteného.

**Ochrana osobnosti**

Poistenie sa vzťahuje na náhradu nemajetkovej ujmy spôsobenej neoprávneným zásahom poisteného do práva na ochranu osobnosti (v zmysle §11 a nasl. Občianskeho zákonníka č. 40/1964 Z. z. v znení neskorších predpisov), ak je povinnosť poisteného k jej náhrade daná právoplatným súdnym rozhodnutím. Poistenie sa ďalej tiež vzťahuje na zodpovednosť za škody spôsobené neoprávneným zásahom do práva na ochranu osobnosti.

**Informačná povinnosť – Holding**

Pre účely zistenia, či bude uplatnená niektorá z výluk či obmedzení rozsahu poistného krytia vzťahujúca sa k osobe poisteného (napr. výluka škôd na veciach, ktoré poistený užíva), nebude akékoľvek konanie jedného poisteného alebo informácie známe jednému poistenému prisudzované inému poistenému. Žiadna informácia uvedená v dotazníku pre toto poistenie alebo informácie známe jednému poistenému nebudú pre účely odmietnutia alebo zníženia poistného plnenia prisudzované inému poistenému.

**Výrobok – zmena definície**

Výrobkom sa pre účely tohto poistenia rozumie akákoľvek hnuteľná vec, ktorá bola vyrobená, vyťažená alebo inak získaná bez ohľadu na stupeň jej spracovania a je určená na uvedenie na trh, a to bez ohľadu na to, či je určená spotrebiteľovi alebo podnikateľovi. Výrobkom sú tiež súčasti a príslušenstvo vecí hnuteľných aj nehnuteľných. Za výrobok sa považuje aj elektrická energia, teplo, plyn, para, voda, vzduch, chlad. Za súčasť výrobku sa považuje aj softvér alebo operačný systém, ktorý dodal poistený súčasne s výrobkom.

Poistenie zodpovednosti za škody spôsobené vadou výrobku sa tiež vzťahuje na škody spôsobené vadne vykonanou prácou po jej odovzdaní.

**Činnosti nezapísané v obchodnom registri – rozšírenie poistného krytia**

Poistenie zodpovednosti za škody sa okrem činností zapísaných v obchodnom registri tiež vzťahuje na iné činnosti vykonávané poisteným, pokiaľ tieto činnosti nepredstavujú podstatné zvýšenie poistného rizika a objem tejto činnosti nepresahuje 10 % z celkového obratu poisteného.

Poistenie sa vzťahuje aj na činnosti, ktoré poistený začne vykonávať v priebehu poistnej doby, za predpokladu, že sa jedná o činnosti podobného alebo blízkeho charakteru ku vykonávaným činnostiam ku dňu začiatku poistenia.

**Osoby absolvujúce prax u poisteného**

Poistenie sa vzťahuje aj na povinnosť poisteného na náhradu ujmy spôsobenej osobami, ktoré v rámci prípravy na povolanie absolvujú praktické vyučovanie u poisteného. Poistné krytie sa vzťahuje aj na ujmy spôsobené týmto osobám.

**Krížová zodpovednosť (pokiaľ je v zmluve viac poistených subjektov (holding))**

Pripoistením krížovej zodpovednosti sa rozumie jednak krytie škôd spôsobených medzi subjektmi poistenými v tomto poistení, jednak krytie škody spôsobených poistenými majetkovo prepojenými osobám, a to pre celý rozsah poistného krytia a do limitov poistného plnenia dojednaných touto poistnou zmluvou.

**Všeobecné dojednania**

Poistné bude hradené bezhotovostným platobným stykom v ročných splátkach. Uchádzač vykoná predpis poistného (avízo, vyúčtovanie) s identifikáciou poistného obdobia.

Splatnosť poistného bude 30 dní odo dňa, kedy bude obstarávateľskej organizácii doručený predpis na úhradu.

**Doplnkové podmienky poistenia**

Zmluvné strany vyhlasujú, že v prípade zmeny osoby poistníka, podmienky tejto rámcovej dohody v plnom rozsahu prechádzajú na nástupnícku spoločnosť. Pre vylúčenie akýchkoľvek pochybností akákoľvek zmena osoby poistníka nezakladá dôvod na ukončenie tejto rámcovej dohody.

Výška ročného poistného je platná na celú dobu poistenia (za predpokladu, že nedôjde k zmene rozsahu poistného krytia, pre ktorý bolo poistné kalkulované).

Poistenie je možné dojednať aj ako spolupoistenie.

Po uzavretí poistenia bude poistený požadovať zverenie poistnej zmluvy do správy samostatného finančného agenta.

**Ďalšie požiadavky na predmet zákazky súvisiace s týmto opisom, vrátane podmienok plnenia, sa nachádzajú v Prílohe č. 3 Poistná zmluva. Verejný obstarávateľ odporúča uchádzačom, aby si pozorne prečítali podmienky plnenia Poistnej zmluvy.**